Bafana het egter glad nie ’n goeie vertoningslys teen die Nigeriërs nie – hulle spog met slegs twee seges en vyf gelykop-uitslae in 13 wedstryde.
Een van die seges was in ’n vriendskaplike wedstryd, maar die ander was in ’n kwalifiserende wedstryd vir vanjaar se toernooi.
Benewens ’n plek in die halfeindronde het Bafana bykomende aansporing vir Woensdag se wedstryd. Stories doen (al weer) die ronde dat Suid-Afrika sy enigste Afrikabeker in 1996 gewen het bloot omdat Nigerië nie in daardie jaar se toernooi in aksie was nie.